เข้าย่านถนนข้าวสารทำธุระแต่เช้า แต่สงสัยจะไปเช้าเกินเค้าเลยยังไม่เปิด ... การใช้เวลาที่ดีที่สุดคงหนีไม่พ้นการหาอะไรใส่พุงน้อยๆ ของเรา 

ตรงข้ามวัดชนะสงครามและอยู่ติดกับ สน.ชนะสงคราม เป็นจุดหมายของเรา เห็นเด่นชัดกับตึกสีฟ้าเข้ม และโลโก้นางเงือกสีเขียวด้านหน้า เปิดต้อนรับลูกค้าตั้งแต่ 6 โมงเช้า เข้าไปแล้วได้บรรยากาศอีกแบบดีนะคะ ... สาขานี้ตอนเวลา 8 โมง ไม่เจอคนไทยสักคน เราก็นั่งฟังเพลงมองบรรยากาศไปเหมือนตัวเองได้ออกนอกประเทศ เจอทั้งเกาหลี ญี่ปุ่น ฝรั่ง แบบว่าเราชอบเลยนะ 

พนักงานก็ดูแลดีตามมาตรฐานของร้าน รสชาติกาแฟไม่ต้องพูดถึง เพราะสาขาไหนเราก็ได้รสเดิมเกือบตลอด ต่างบ้างก็ตามจังหวะของเมล็ดกาแฟ ซึ่งไม่มีผลมากเท่าไหร่ 

เอาเป็นว่าใครหาที่นั่งสบายๆ แนะนำที่นี่นะคะ ร้านสวยดี ดูเก๋ๆไปอีกแบบ

